Το **Προσοχή! Δημόσιος κίνδυνος!** (Πρωτότυπος τίτλος: **Classe Tous Risques**), είναι Γαλλική αστυνομική δραματική ταινία του 1960 σε σκηνοθεσία Κλοντ Σοτέ. Πρωταγωνιστούν οι Λίνο Βεντούρα, Ζαν Πολ Μπελμοντό και η Σάντρα Μίλο.

Υπόθεση
-------

Ένας σκληρός κακοποιός, ο Άμπελ Νταβός (Λίνο Βεντούρα), ξεκινάει μαζί με τη γυναίκα του, τα δυο του παιδιά και τον συνεργό του, Ρέιμοντ, από το Μιλάνο και προσπαθούν να το σκάσουν προς Γαλλία. Όλα βαίνουν καλώς, μέχρι τη στιγμή που θα αποβιβαστούν στη Μασσαλία και θα τους επιτεθούν οι λιμενοφύλακες, με αποτέλεσμα να σκοτωθούν η γυναίκα του και ο φίλος του, και να μείνει αυτός μόνος με τα δύο παιδιά, κυνηγημένος από όλη την αστυνομία.

Τότε θα ζητήσει τη βοήθεια των παλιών φίλων και πρώην «συνεργάτων» του από το Παρίσι αλλά αυτοί, μη θέλοντας να μπλέξουν, του στέλνουν έναν άγνωστο νεαρό, τον Έρικ Σταρκ (Ζαν Πολ Μπελμοντό).

Μεταξύ των δυο αντρών θα δημιουργηθεί μια ιδότυπη φιλία, που θα αποδειχθεί δυνατή και αληθινή. 
Η επιστροφή τους στο Παρίσι θα γίνει με ένα ασθενοφόρο που ο Σταρκ το χρησιμοποιήσε για να μην πέσει σε μπλόκα της αστυνομίας. Κατά την διάρκεια μιας στάσης για ανεφοδιασμό, ο Σταρκ θα συνάντησει την Λιλιάν (Σάντρα Μίλο) η οποία προηγουμένως είχε καβγαδίσει με το σύντροφο της. Η Λιλιάν θα δεχθεί να ακολουθήσει τους δύο άντρες και θα ντυθεί νοσοκόμα.

Όταν φτάσουν στο Παρίσι, ο Σταρκ θα κρύψει προσωρινά τον Νταβός σε μια σοφίτα της πολυκατοικίας που διαμένει. Έπειτα ο Νταβός με τον Σταρκ θα πάνε σε ένα παλιό φίλο του πατέρα του Νταβός, που ζει σε ένα χωριό για να κρύψει τα δύο παιδιά του και να μην διάτρεχουν κάποιο κίνδυνο.

Στη συνέχεια ο Νταβός θα πάει να συνάντησει τον Άρθουρ, έναν παλιό συνεργάτη του για να τον βοήθησει να βρει ένα πλαστό διαβατήριο, που θα του επιτρέψει να διαφύγει στην Αμερική. Ο Άρθουρ όμως θα αρνηθεί να βοήθησει τον Νταβός και θα προσπαθήσει να τον καταδώσει στις αρχές. Ο Νταβός μόλις αντιληθφεί την παγίδα θα σκοτώσει τον Άρθουρ έξω από το σπίτι του. 
Μετά από αυτό ο Νταβός θα αρχίσει να δολοφονεί όλους τους παλιούς συνεργάτες του και θα ζει περιπλανωμένος μόνος του στο Παρίσι.

Διανομή ρόλων
-------------

* Λίνο Βεντούρα ως Άμπελ Νταβός
* Ζαν Πολ Μπελμοντό ως Έρικ Σταρκ
* Σάντρα Μίλο ως Λιλιάν
* Μαρσέλ Νταλιό ως Άρθουρ

Παραγωγή
--------

Ο χαρακτήρας του Άμπελ Νταβός βασίζεται στον πραγματικό Άμπελ Νταβός (γνωστός και ως «το Μαμούθ», λόγω της σωματικής του διάπλασης του), που ο Ζοζέ Ζιοβανί συνάντησε στη φυλακή. Από το 1941-1944 ο Νταβός ήταν το πρωτοπαλίκαρο της γαλλικής Γκεστάπο που διευθύνονταν από τον Ανρί Λαφόντ και τον Πιέρ Μπονί. Ο Νταβός καταδικάστηκε σε θάνατο και εκτελέστηκε στις 13 Μαρτίου 1952.

Κυκλοφορία
----------

Στην Ελλάδα η ταινία κυκλοφόρησε στις 19 Μαρτίου 1961 στον κινηματογράφο Παλλάς στην Αθήνα,

Παραπομπές
----------

1. ↑  www.imdb.com/title/tt0052698/. Ανακτήθηκε στις 27  Απριλίου 2016.
2. 1 2 3 4  (Τσεχικά) *Česko-Slovenská filmová databáze*. 2001.
3. 1 2 3 4  (Αγγλικά) *Internet Movie Database*. www.imdb.com/title/tt0052698/releaseinfo. Ανακτήθηκε στις 28  Ιανουαρίου 2023.
4. ↑  *Movie Review Query Engine*. classe-tous-risques-m100034510. Ανακτήθηκε στις 14  Φεβρουαρίου 2022.
5. ↑  (Αγγλικά) *Letterboxd*. the-big-risk. Ανακτήθηκε στις 14  Φεβρουαρίου 2022.
6. ↑  0000-0000-13A5-0000-C-0000-0000-1. Ανακτήθηκε στις 14  Φεβρουαρίου 2022.
7. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 16457488r. Ανακτήθηκε στις 14  Φεβρουαρίου 2022.
8. ↑  «*Η ζωή της πόλεως*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 19 Μαρτίου 1961. σελ. 2η. Ανακτήθηκε στις 21 Δεκεμβρίου 2023.

Εξωτερικοί σύνδεσμοι
--------------------

* *Προσοχή! Δημόσιος κίνδυνος!*   στην IMDb (Αγγλικά)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |